Til tross for at de sørsudanesiske styrkene ble trukket ut av de okkuperte områdene i Sudan, fortsatte konflikten. Den 22. april gjennomførte Sudan et luftangrep 9 km inne i Sør-Sudan, før dets hær gjennomførte tre angrepsbølger som var den første trefningen mellom de to hærene siden den 20. april. Det ble rapportert at de sudanesiske styrkene brukte artilleri, stridsvogner og militsgrupper under angrepet, som skal ha trengt dypt inn på sørsudanesisk territorium. Minst en sørsudanesisk soldat ble drept og to andre skadet under angrepet.